Și Londra se gândește la introducerea unei taxe pentru turiști
În curând, Londra ar putea fi adăugată pe lista tot mai lungă a orașelor europene care percep o taxă turiștilor: Barcelona, Berlin, Paris, Praga și Veneția. În cadrul uneia dintre cele 10 adunări anuale „Mayor’s Question Time” din Londra din această săptămână, primarul orașului, Sadiq Khan, și-a exprimat sprijinul pentru o taxă pe vizitatorii capitalei britanice. Turiștii „nu prea se supără să plătească câțiva euro în plus” pentru a-și petrece vacanța în altă parte, a explicat el, potrivit Euronews.